Filé vagy nem filé? Így végződött a halrudacskák tesztje - Szupermenta
Legújabb terméktesztünkön ezúttal 30 halrudacskát vetettünk komplex vizsgálat alá. Valamennyi gyorsfagyasztott, elősütött és panírozott halrúd volt. A tesztben szereplő legtöbb terméket Lengyelországban, Németországban vagy Észtországban csomagolták, míg kettőt Magyarországon zártak dobozba.
Honnan tudható, hogy hol csomagolták a halrudacskákat?
Az állati eredetű termékek forgalomba hozatala – európai uniós jogszabály alapján – csak úgy lehetséges, ha a csomagoláson megjelölik annak az előállító üzemnek az engedélyszámát, ahol a terméket előállították vagy ahol azzal kapcsolatosan az utolsó előállítói tevékenység (csomagolás) történt. Ezt a csomagoláson található „ováljel”, pontosabban azonosító jelölés tanúsítja, ami nem feltétlenül az előállítás helyét mutatja. Bizonyos esetekben csak a csomagolás helyét, az azt végző élelmiszer-vállalkozás üzemazonosító jelét jelenti.
A gyorsfagyasztott, panírozott halrudacskák ellenőrzése során vizsgáltuk:
biztonsági paramétereket (nehézfém szennyezők: ólom, kadmium, higany),
feltüntetett halfajok azonosítását,
termékek fehérje tartalmát,
termékek sótartalmát,
Továbbá felmérő vizsgálatokat végeztünk a termékek kalcium és arzén tartalmára vonatkozóan.
A halrudak ellenőrzésekor számos jelölési hibával találkoztak élelmiszerbiztonsági felügyelőink.
Ha kíváncsi, pontosan milyen szabálytalanságokra derült fény, olvassa el a jelölési hibákat összefoglaló cikkünket!
A só- és fehérjetartalom vizsgálata
13 terméken tudtuk elvégezni a fajazonossági vizsgálatot. Egy halrudacskánál a jelölés a „chilei szürke tőkehal” (Merluccius gayi) felhasználására utalt, a laboratóriumi vizsgálatok alapján azonban megállapítottuk, hogy a termék halfilé tartalma „észak-csendes-óceáni hekk”-ből származik (Merluccius productus).
Az aprított és filé termékeket együtt teszteltük, mivel kíváncsiak voltunk, hogy a két eltérő jellegű alapanyagból készült termékcsoport egymáshoz viszonyítva, hogyan szerepel majd. Nagy meglepetés nem született, mivel az első 7 helyet „filé-termék” szerezte meg. A középmezőnyben vegyes a kép, viszont az utolsó 10 helyen – egyet leszámítva – aprított alapanyagú termék áll. A halrudak, főként az aprított alapanyagból készültek, várakozáson alul teljesítettek. A dobogós helyeket is csak a filé termékek foglalták el.
← A halrudacskák jelölési hibái Halrudacska – összesített eredmények →